Մուսաներ

Մուսաներ՝ Զևսի դուստրերը։ Ըստ հին հունական դիցաբանության՝ մուսաները մարդկանց պարգևել են արվեստի ձիրք և նրանցից յուրաքանչյուրը հանդիսացել է առանձին արվեստի ներկայացուցիչը և շնորհք պարգևողը։

 Ընդհանուր տեղեկություններ 
մինի|300px|Բալդասարե Պերուցի. «Ապոլլոնը պարում է մուսաների հետ»

Հունական առաջին մեծ գրողները՝ Հոմերոսը և Հերոդոտոսը, իրենց ստեղծագործությունները սկսում են դիմելով մուսաներին։

Հունական դիցաբանության մեջ մուսաները ինն են
 Կալլիոպե - էպիկական պոեզիայի՝ էպոսի,
 Կլիո - պատմության,
 Եվտերպե - քնարերգության,
 Թալիա - կատակերգության,
 Մելպոմենե - ողբերգության,
 Տերփսիքորա - պարերի,
 Էրատո - էրոտիկ (սիրո) պոեզիայի և երաժշտության,
 Պոլիհիմնիա (կամ Պոլհիմնիա) - հիմների,
 Ուրանիա - աստղագիտության։

Հոմերոսի պատկերացմամբ մուսաները ապրել են Օլիմպոս լեռան կամ Պառնաս սարի վրա։ Պառնասում է գտնվել Կաստալյան աղբյուրը, որի ջուրը խմողին տրվել է բանաստեղծական տաղանդ և մարգարեական ձիրք։ Հեսիոդոսը իր հայրենիքի Հելիկոն սարը համարում է մուսաների բնակատեղի և իբր թե այդտեղ տեսել է նրանց։ Ըստ հին հունական առասպելաբանության Հյուսիսային Հունաստանում մուսաներն ապրել են Տեմպեյան հովտում և նրա մոտ գտնվող Պիերիա լեռան վրա։ Նրանք ապրել են նաև Պինդոս լեռան վրա։

Մուսաներն ունեցել են իրենց հատուկ կենդանիներն ու բույսերը։ Նրանց սրբազան ծառը եղել է դափնին, իսկ սրբազան կենդանիները՝ մեղուներն ու ճպուռները։

Մուսաները եղել են հավերժական բերկրանքի ու ցնծության մեջ։ Նրանք միշտ պարել են, երգել, իսկ երբ տեսնում էին, որ Ապոլլոնը անցնում է երգչախմբի գլուխ, սկսում էին ավելի լավ երգել, քան առաջ։

Բանաստեղծը մուսաներից էր ստանում ոգեշնչում, այդ պատճառով պոետը սուրբ մարդ էր, իսկ նրա վրա ձեռք բարձրացնելը հանցագործություն։ Մուսաները տիրապետում են ճշմարտության։ Պոետներին ճշմարտություն է հասնում այնքան, որքան նրանց կշնորհի մուսան։

 9 մուսաներ 
  Նկար
  Անուն  Հովանավորում են
   Հայ.  Հին հուն.  Լատ..
   Կալլիոպե|50px
  Կալլիոպե  Καλλιόπη    էպիկական պոեզիա
   Եվտերպե|50px
  Եվտերպե  Εὐτέρπη    Քնարերգություն
   Մելպոմենե|50px
  Մելպոմենե  Μελπομένη    Ողբերգություն
   Թալիա|50px
  Թալիա  Θάλεια, Θαλία    Կատակերգություն
   Էրատո|50px
  Էրատո  Ἐρατώ    էրոտիկ (սիրո) պոեզիա և երաժշտություն
   Պոլիհիմնիա|50px
  Պոլիհիմնիա  Πολυύμνια, Πολύμνια    Հիմներ
   Տերփսիքորա|50px
  Տերփսիքորա  Τερψιχόρα    Պարեր
   Կլիո|50px
  Կլիո  Κλειώ    Պատմություն
   Ուրանիա|50px
  Ուրանիա  Οὐρανία    Աստղագիտություն


 Աղբյուրներ 

Կատեգորիա:Զևսի զավակներ
Կատեգորիա:Հին հունական դիցաբանության էակներ